હાં, તો આપણે કહેતા હતા કે દર વરસે આ ધખારા કરોડો રુપીયા ખરચીને કરવામાં આવે છે, ને તૉય એ મરતો નથી. લાખો રુપીયાનું દારૂખાનું ભરેલાં આ તોતીંગ પુતળાં જાહેરમાં ફુટે ને એનો શોર થાય એની મજા – દીવાળી પહેલાં જ ફટાકડાના રીહર્સલની – કરીને સહુ પોતપોતાને ઘેર જાય. સમ ખાવાય કોઈને રાવણના મરણની પડી હશે. બધ્ધા જાણે છે કે આ એક ફટાકડાનો જાહેર કાર્યક્રમ છે, ને એનાથી જરીકેય વધુ મહત્ત્વ એનું નથી. અસત્ય પર આમાં કોઈ સત્યનો વીજય થતો નથી. કોઈ એકાદોય દુર્ગુણ આમાં ઘટતો નથી. ઘટે છે તો દેશનો પૈસો !